Krakių šv. Kotrynos bažnyčia

Krakių šv. Kotrynos bažnyčia – 1692–1863 m. stovėjusi bažnyčia Krakėse, šalia kurios veikė ir Krakių šv. Kotrynos vienuolynas.

 Istorija 

1645 m. Krakėse įsteigtas Krakių šv. Kotrynos vienuolynas. Vienuolės kotrynietės iš pradžių įsikūrė klebonijoje. Panašiu metu pastatyta ir pirmoji – medinė bažnyčia, pastatyta Žemaičių vyskupo Jurgio Tiškevičiaus rūpesčiu ir lėšomis.Lietuvos provincija. Santacaterina.lt (tikrinta 2025-11-17). 1652 m. vienuolynui dovanoti Aleknaičių ir Šukaičių (dabar Zvėgiai) kaimai. 1657 m. vyskupas Petras Parčevskis paskyrė 2 valakus žemės. 1668 m. vyskupas Kazimieras Pacas vienuolynui dovanojo malūną, davė medžiagos ir pinigų bažnyčios statybai.

1692 m. pastatytas vienuolynas, o prie jo – šv. Kotrynos bažnyčia. Vienuolynas tikriausiai sudegė, kadangi 1722 m. pastatytas kitas. Per 1863 m. miestelio gaisrą sudegė ir bažnyčia, ir vienuolynas. Sudegus bažnyčiai, pamaldos buvo laikomos vienuolyno koplyčioje.

 Šaltiniai 

Kategorija:Kėdainių rajono bažnyčios
Kategorija:Krakės